राहुल गांधी पर शिवानंद तिवारी के बयान को संबित पात्रा ने सही ठहराया, पिकनिकिंग प्रेसिडेंट कहा था
बीजेपी के प्रवक्ता संबित पात्रा ने शिवानंद तिवारी के उस बयान को सही ठहराया है जिसमें उन्होंने राहुल गांधी को पिकनिकिंग प्रेसिडेंट कहा था।
नई दिल्ली: बीजेपी के प्रवक्ता संबित पात्रा ने शिवानंद तिवारी के उस बयान को सही ठहराया है जिसमें उन्होंने राहुल गांधी को पिकनिकिंग प्रेसिडेंट कहा था। संबित पात्रा ने कहा-'राहुल जी, आपके लिए आज शिवानंद तिवारी ने सही शब्दों का प्रयोग किया है कि आप पिकनिकिंग प्रेसिडेंट हैं, आप जिनको स्पर्श करते हैं उनका वजूद समाप्त हो जाता है।'संबित पात्रा ने राहुल गांधी के बारे में कहा-'आप साइकिल पर बैठे आज साइकिल पर क्या हाल है, बाद में आपको साइकिल के कैरियर से उतारना पड़ा। आप लालटेन के पास बैठे, उसमें मिट्टी का तेल निकालकर पानी भरा, लालटेन बुझ गया। जिस जिसको छुआ वह सब बुझ गया है, मिट गया है। आज आपके साथी सच्चाई कह रहे हैं। शिवानंद तिवारी कह रहे हैं कि आप नॉन परफॉर्मिंग पिकनिगिंग प्रेसिडेंट (NPPP) हैं, हम तो शुरू से ही कह रहे हैं कि आप एनपीए हैं। और चले हैं गुपकर गठबंधन बनाने को, उनका भी हश्र भी वही होगा। यह गठबंधन एक नर्वस और नॉन परफॉर्मिंग एलायंस है।'शिवानंद तिवारी का बयानशिवानंद तिवारी ने एक इंटरव्यू में कहा था कि बिहार में चुनाव हो रहा है और राहुल गांधी शिमला में प्रियंका गांधी के घर पर पिकनिक मना रहे हैं। ऐसे पार्टी चलती है क्या? कांग्रेस में कई लोगों ने बकायदा अपना दुख व्यक्त किया और चिट्ठी भी लिखी।